**DĖL PRITARIMO VIEŠOSIOS ĮSTAIGOS ROKIŠKIO TURIZMO IR VERSLO INFORMACIJOS CENTRO 2022 METŲ VEIKLOS ATASKAITAI**

2023 m. kovo 31 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimo Nr. TS-43, 273 punktu, Rokiškio rajono savivaldybės taryba nusprendžia

 Pritarti Rokiškio turizmo ir verslo informacijos centro 2022 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRITARIMO VIEŠOSIOS ĮSTAIGOS ROKIŠKIO TURIZMO IR VERSLO INFORMACIJOS CENTRO 2022 METŲ VEIKLOS ATASKAITAI“ AIŠKINAMASIS RAŠTAS**

 **Sprendimo projekto tikslai ir uždaviniai.** Teikiamo sprendimo projekto tikslas yra gauti savivaldybės tarybos pritarimą teikiamai viešosios įstaigos Rokiškio turizmo ir verslo informacijos centro 2022 metų veiklos ataskaitai.

**Teisinio reguliavimo nuostatos.** Lietuvos Respublikos vietos savivaldos įstatymo 16 straipsnio 4 dalis. Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimo Nr. TS-43, 273 punktas.

**Sprendimo projekto esmė.** Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 273 punkte nurodyta, kad „Biudžetinių ir viešųjų įstaigų, įmonių, organizacijų vadovai atsiskaito ir teikia savo veiklos ataskaitas Savivaldybės tarybai ir Merui iki balandžio 30 d.“. Viešosios įstaigos Rokiškio turizmo ir verslo informacijos centro veiklos ataskaita rengta pagal teisės aktų reikalavimus. Ataskaitos struktūrinėse dalyse pateikiama 2022 metų informacija: viešosios įstaigos veiklos tikslai, uždaviniai ir atlikti darbai, siekiant veiklos tikslų, taip pat nurodomi ateinančių finansinių metų veiklos tikslai, uždaviniai ir planuojami atlikti darbai kita informacija pagal poreikį. Kur galima, rezultatai lyginami su 2021 metų veikla.

 **Laukiami rezultatai.** Viešosios įstaigos Rokiškio turizmo ir verslo informacijos centro veiklos ataskaita yra vieša ir Rokiškio rajono savivaldybės gyventojai gali išsamiai susipažinti su įstaigos veikla, įvertinti teikiamų paslaugų kokybinius ir kiekybinius rodiklius ir teikti pasiūlymus, pageidavimus.

 **Finansavimo šaltiniai ir lėšų poreikis**. Nėra.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė